KIRJALLINEN KYSYMYS E-2449/01 esittäjä(t): Bart Staes (Verts/ALE) komissiolle. Kuudennen arvonlisäverodirektiivin 77/388/ETY muuttaminen ympäristöystävällisemmäksi.



Virallinen lehti nro 160 E , 04/07/2002 s. 0015 - 0016



KIRJALLINEN KYSYMYS E-2449/01 esittäjä(t): Bart Staes (Verts/ALE) komissiolle (11. syyskuuta 2001) Aihe: Kuudennen arvonlisäverodirektiivin 77/388/ETY muuttaminen ympäristöystävällisemmäksi Polkupyörä ei ole kokonaisratkaisu polttaviin ympäristö- ja liikkuvuusongelmiin, mutta se voi kuitenkin olla osaratkaisu. Verokannustimilla on asiassa ilman muuta suuri merkitys. Tästä syystä kuudetta arvonlisäverodirektiiviä 77/388/ETY(1) on muutettava. Direktiivin liitteessä H luetellaan tuotteet, joiden kohdalla EU:n jäsenvaltioiden on otettava käyttöön alennettu verokanta, joka poikkeaa tavanomaisesta verokannasta. Komission verotuksen ja tulliliiton pääosaston lupaavasta tiedonannosta(2) huolimatta (Erityistä huomiota aiotaan kiinnittää muun muassa kysymykseen, joka koskee () alennetun arvonlisäverokannan soveltamista eri yhteisön politiikkojen edistämisessä (esimerkiksi ympäristönsuojelun () edistämisessä), komissio ei vieläkään ole ryhtynyt mihinkään toimiin asian edistämiseksi. Uusien työpaikkojen luomiseen ja pimeän työn vähentämiseen pyrkivä kokeilu kyllä toteutettiin (direktiivi 1999/85/EY(3)). Ympäristö- ja liikkuvuusongelmia koskevan alv-politiikan johdonmukaisuuden ja yhtenäisyyden edistämiseksi kuudetta arvonlisäverodirektiiviä 77/388/ETY pitäisi muuttaa polkupyöräilyn edistämiseen pyrkivällä tavalla. Liitettä H on laajennettava niin, että se koskee kaikkia polkupyörätuotteita ja -palveluja, mukaan lukien uusina ostettuja polkupyöriä. Onko komissio valmis siirtymään sanoista tekoihin lupaavan tiedonannon(4) kohdalla, ja aikooko se siten laajentaa kuudennen arvonlisäverodirektiivin 77/388/ETY liitettä H niin, että se kattaa kaikki polkupyörätuotteet ja -palvelut, mukaan lukien uusina ostetut polkupyörät polkupyöräilyn edistämiseksi Euroopan unionissa? Jos ei, niin miksi, ottaen huomioon komission lupaavan tiedonannon(5), komissio kieltäytyy laajentamasta kuudennen arvonlisäverodirektiivin 77/388/ETY liitettä H niin, että se kattaisi kaikki polkupyörätuotteet ja -palvelut, mukaan lukien uusina ostetut polkupyörät? (1) EYVL L 145, 13.6.1977, s. 1. (2) KOM(2000) 348. (3) EYVL L 277, 28.10.1999, s. 34. (4) KOM(2000) 348. (5) KOM(2000) 348. Frederik Bolkesteinin komission puolesta antama vastaus (29. lokakuuta 2001) Uudessa arvonlisäverostrategiassaan(1) komissio on ilmoittanut aikovansa tarkastella uudelleen alennetun arvonlisäverokannan rakennetta sen jälkeen, kun tiettyihin työvoimavaltaisiin palveluihin sovellettavan alennetun arvonlisäveron kolmivuotinen koeaika päättyy. Kokeilun aikana sovelletaan jo alennettua verokantaa polkupyörien korjaukseen. Koeajan päättymisen jälkeen komissio aikoo tehdä palveluiden ja tavaroiden verotusta koskevien sääntöjen kattavan tutkimuksen sekä asianmukaisia ehdotuksia niiltä osin kuin se katsoo olevan välttämätöntä sisämarkkinoiden toiminnan parantamiseksi. Komissio vakuuttaa arvoisalle parlamentin jäsenelle, että se ottaa huomioon parlamentin jäsenen esittämän ehdotuksen tarkastellessaan mahdollisuutta ehdottaa parannuksia jäsenvaltioiden liikevaihtoverolainsäädännön yhdenmukaistamisesta yhteinen arvonlisäverojärjestelmä: yhdenmukainen määräytymisperuste 17 päivänä toukokuuta 1977 annetun kuudennen arvonlisäverodirektiivin 77/388/ETY(2) liitteeseen H, jossa määritellään ne tavarat ja palvelut, joihin jäsenvaltiot voivat soveltaa alennettua arvonlisäverokantaa. Verotuksen alalla päätökset kuitenkin tehdään valtiovarainministereiden neuvoston yksimielisellä päätöksellä. (1) Komission tiedonanto neuvostolle ja Euroopan parlamentille Strategia sisämarkkinoiden arvonlisäverojärjestelmän toiminnan parantamiseksi (KOM(2000) 348 lopullinen). (2) EYVL L 145, 13.6.1977. Direktiivi sellaisena kuin se on viimeksi muutettuna direktiivillä 2001/41/EY (EYVL L 22, 24.1.2001), oikaisu 2001/4/EY (EYVL L 26, 27.1.2001).